
DĖL KELIŲ PRIEŽIŪROS IR PLĖTROS PROGRAMOS FINANSAVIMO LĖŠŲ PASKIRSTYMO 2025 METAIS  


2025 m.                     d.  Nr. T-
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 15 straipsnio 4 dalimi, Lietuvos Respublikos kelių priežiūros ir plėtros programos finansavimo įstatymo 9 straipsnio 2 ir 8 dalimis, akcinės bendrovės „Via Lietuva“ direktoriaus 2025 m. kovo 24 d. įsakymu Nr. VE-25-39 „Dėl Kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2025 metais“, įgyvendindama Radviliškio rajono savivaldybės tarybos 2025 m. vasario 13 d. sprendimą Nr. T-586 „Dėl Radviliškio rajono savivaldybės susisiekimo komunikacijų  2025–2027 m. prioritetinių objektų sąrašų patvirtinimo“, Radviliškio rajono savivaldybės taryba nusprendžia:
.	Paskirstyti Kelių priežiūros ir plėtros programos finansavimo lėšas vietinės reikšmės keliams tiesti, taisyti (remontuoti), rekonstruoti, prižiūrėti, saugaus eismo priemonėms ir darnaus judumo priemonėms finansuoti 2025 metais – iš viso 2 766 800 Eur, iš jų:
.  2 010 000 Eur – Kelių priežiūros ir plėtros programos finansavimo lėšos esminiam turto pagerinimui: Radviliškio rajono  savivaldybės vietinės reikšmės keliams tiesti, rekonstruoti ir kapitališkai remontuoti 2025 metais (1 priedas);
. 756 800 Eur – Kelių priežiūros ir plėtros programos finansavimo lėšos Radviliškio rajono savivaldybės administracijos seniūnijoms einamiesiems tikslams: vietinės reikšmės kelių priežiūrai ir paprastajam remontui atlikti, saugaus eismo priemonėms ir darnaus judumo priemonėms finansuoti 2025 metais (2 priedas).
. Pavesti Savivaldybės administracijos direktoriui:
. pasirašyti Radviliškio rajono savivaldybės administracijos vardu finansavimo sutartį (jos pakeitimus) su akcine bendrove „Via Lietuva“;
. tvirtinti (tikslinti) Radviliškio rajono savivaldybės objektų, 2025 metais finansuojamų Kelių priežiūros ir plėtros programos lėšomis vietinės reikšmės kelių tiesimui, taisymui (remontui), rekonstravimui, priežiūrai, saugaus eismo priemonių ir darnaus judumo priemonių užtikrinimui (ne mažiau kaip 10 % programos lėšų), nekeičiant nustatytos lėšų proporcijos tarp 1.1 ir 1.2 papunkčių, sąrašą;
. atlikti darbų, paslaugų užsakovo funkcijas, susijusias Radviliškio rajono savivaldybės vietinės reikšmės kelių tiesimu, taisymu (remontu), rekonstravimu, priežiūra, saugaus eismo priemonių ir darnaus judumo priemonių užtikrinimu.



Savivaldybės meras                                                                                                   



			Radviliškio rajono savivaldybės	tarybos 2025  m.                     d.	sprendimo  Nr. T-	1 priedas


KELIŲ PRIEŽIŪROS IR PLĖTROS PROGRAMOS FINANSAVIMO LĖŠOS ESMINIAM TURTO PAGERINIMUI:
RADVILIŠKIO RAJONO  SAVIVALDYBĖS VIETINĖS REIKŠMĖS KELIAMS TIESTI, REKONSTRUOTI IR KAPITALIŠKAI REMONTUOTI  2025 METAIS

Eil. Nr. 	Objekto pavadinimas (vietinės reikšmės kelio Nr.), darbų rūšis	Skiriama lėšų 	2025 m. tūkst. Eur	Pastabos
1.	Radviliškio m. dalies Skirjočių g. RD8144 ir privažiavimo prie SB „Pušelė“ nuo Skirjočių g. RD8358 rekonstravimas	160,0	
2.	Radviliškio m. Kovo 11-sios g. statyba	150,0	
3.	Radviliškio m. Strazdelio g. RD8052, Kapų g. RD8053, M. Valančiaus g. RD8054, Trakų g. RD8055 kapitalinis remontas	600,0	
4.	Vietinės reikšmės kelio RD0380 Skomaičiai–Gražiškiai sutampančio su Tuopų g., Skomaičių k., Skėmių sen., Radviliškio r. sav., kapitalinis remontas	300,0	
5.	Radviliškio r. sav. Šeduvos m. sen. Šeduvos m. Žvejų g. RD7652 kapitalinis remontas	50,0	
6.	Vietinės reikšmės kelio RD0357 Juodžiai–Rudžiai–Grinkiškis, sutampančio su Rudžių g., Rudžių k., Grinkiškio sen., Radviliškio r. sav., kapitalinis remontas	350,0	
7.	Pakalniškių sen. Veliakiemių k. vietinės reikšmės kelio RD0245 Veliakiemiai–Vaižgai kapitalinis remontas	350,0	
8.	Vietinės reikšmės kelio RD0021 privažiavimas prie kareivinių nuo kelio A9, sutampančio su Linkaičių g. Karčemų k. Radviliškio r. sav., ruožo nuo 0,0 km iki 1,16 km kapitalinis  remontas 	50,0	
	IŠ VISO	2 010,0	



									Radviliškio rajono savivaldybės	tarybos 2025  m.                      d.	sprendimo  Nr. T-         	2 priedas	





	Eil.	Nr. 		Seniūnija			Pagal gyventojų skaičių (2025-03-02), 40 %	Pagal kelių ir gatvių ilgį, 60 %	Viso,	Eur	Iš jų:
					Paprastojo remonto darbų objekto pavadinimas, 	kai darbai atliekami didesniame 	kaip 1000 m2 plote		Darbų vertė, Eur
		Gyventojų skaičius           	Eur	Ilgis km	Eur			
1.	Radviliškio m. 	15 611	133 851	76,75	25 512	159 363	Radviliškio m. Maironio g. RD8001	Radviliškio m. J. Basanavičiaus g. RD8135	Radviliškio m. Miško a. RD8038, RD8128	69 000	20 000	36 700
2.	Šeduvos m.	3 941	33 791	164,43	54 665	88 456	Šeduvos m. sen. Butėnų k. Atgimimo g. RD7013	14 000
3.	Aukštelkų	1 414	12 124	91,24	30 333	42 457	Aukštelkų sen. Aukštelkų k. Vėzgės g. RD7137	21 900
4.	Baisogalos	3 282	28 140	137,01	45 549	73 689	Baisogalos mstl. Bažnyčios g. RD8163	30 000
5.	Grinkiškio	1 747	14 979	152,91	50 835	65 814	Grinkiškio sen. Šašių k. Tiesioji g. sutampanti su vietinės reikšmės keliu RD0379 Šašiai–Gujėnai	15 500
6.	Pakalniškių	1 888	16 188	140,12	46 583	62 771	Pakalniškių sen. Pociūnų k. Sodų g., sutampanti su vietinės reikšmės keliu RD0233 Pociūnai–Rimaičiai	33 400
7.	Radviliškio	2 583	22 147	187,97	46 583	62 770	Radviliškio sen. Kutiškių k.  g. Beržų g. RD7109	39 900
8.	Sidabravo	1 341	11 498	86,66	258 802	40 300	Sidabravo sen. Sidabravo mstl. Miškių g. RD7050, Miniotų g. RD7064	40 300
9.	Skėmių	937	8 034	74,4	24 746	32 800	Skėmių sen. Pociūnėlių k. Lauko g., sutampanti su keliu RD0087 Pociūnėliai–Valmančiai, privaž. prie Lauko g. gyv. namų	32 800
10.	Šaukoto	717	6 148	119,54	39 741	45 889	Šaukoto mstl. Naujosios g. RD7542	23 000
11.	Šiaulėnų	1 189	10 195	88,04	29 269	39 464	Šiaulėnų sen. Jokūbiškių k. Plytinės g. sutampanti su vietinės reikšmės keliu RD0502 Žeimiai–Jokubiškis	26 500
12.	Tyrulių	656	5 625	46,78	15 552	21 177	Tyrulių sen. Polekėlės k. Mokyklos g.  RD7563	8 000
Iš viso:	35 306	302 720	1 365,85	454 080	756 800		411 000


____________________


RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL KELIŲ PRIEŽIŪROS IR PLĖTROS PROGRAMOS FINANSAVIMO LĖŠŲ PASKIRSTYMO 2025 METAIS“  
AIŠKINAMASIS RAŠTAS

2025 m. kovo 25 d.
Radviliškis

.	Projekto rengimą paskatinusios priežastys, parengto projekto tikslai, sprendimo projekto tikslai ir uždaviniai.
Vadovaujantis Vietos savivaldos įstatymo 6 straipsnio 32 punktu savarankiškosios (Konstitucijos ir įstatymų nustatytos (priskirtos)) savivaldybių funkcijos yra savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas. Vienas iš finansavimo šaltinių palaikyti kelių ir gatvių gerą techninį stovį yra skiriamos valstybės biudžeto lėšos.
Lietuvos Respublikos Vyriausybė 2025 m. kovo 19 d. nutarimu Nr. 147 „Dėl Kelių  priežiūros  ir  plėtros  programos  finansavimo  lėšų  naudojimo  2025–2027 metų sąmatos patvirtinimo“ patvirtino Kelių priežiūros ir plėtros programos (toliau – Programa) finansavimo lėšų naudojimo 2025 metų sąmatą ir 2026–2027 m. sąmatos (lėšų) perspektyvą. Sąmatoje numatyta 2025 m. vietinės reikšmės kelių tinklui plėsti ir užtikrinti, kad šis tinklas veiktų ne miestų savivaldybėms skirti 119 651 tūkst. Eur (2024 m. buvo skirta šiems keliams 103 908 tūkst. Eur). AB Via Lietuva vadovaudamasi šiuo nutarimu 2025 m. kovo 24 d. įsakymu Nr. VE-25-39 „Dėl Kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2025 metais“ paskirstė šias lėšas savivaldybėms.  Radviliškio r. sav. vietinės reikšmės keliams tvarkyti, remontuoti, prižiūrėti skirta 2 766 800 Eur.   
.	Projekto iniciatoriai (institucija, asmenys ar piliečių atstovai) ir rengėjai.
Radviliškio rajono savivaldybės administracijos Statybos ir viešosios tvarkos skyriaus vedėjas Gintautas Vičas. 
.	Kaip šiuo metu yra reguliuojami sprendimo projekte aptarti teisiniai santykiai.
LR Kelių priežiūros ir plėtros programos finansavimo įstatymo 9 str. 7 p. nustatyta (redakcija nuo 2025-02-01), kad ne mažiau kaip 50 procentų Programos finansavimo lėšų, skirtų savivaldybių institucijų valdomiems vietinės reikšmės keliams, turi būti naudojama vietinės reikšmės keliams tiesti, rekonstruoti ir taisyti (remontuoti); ne mažiau kaip 10 procentų Programos finansavimo lėšų, skirtų savivaldybių institucijų valdomiems vietinės reikšmės keliams, turi būti naudojama saugaus eismo priemonėms ir darnaus judumo priemonėms vietinės reikšmės keliuose finansuoti.
Šiuo metu Radviliškio rajono savivaldybės taryba 2021 m. vasario 25 d. sprendimu Nr. T-449 „Dėl Kelių priežiūros ir plėtros programos finansavimo lėšų paskirstymo ir naudojimo Radviliškio rajono savivaldybės susisiekimo infrastruktūros objektams finansuoti tvarkos aprašo patvirtinimo“ yra patvirtinusi Kelių priežiūros ir plėtros programos lėšų paskirstymo ir naudojimo Radviliškio rajono savivaldybės susisiekimo infrastruktūros objektams finansuoti tvarkos aprašą, kuriame nustatyta tvarka, kaip tvirtinamos vietinės reikšmės kelių objektų prioritetinės eilės ne trumpesniam kaip trejų metų laikotarpiui. Radviliškio rajono savivaldybės taryba 2025 m. vasario 13 d. sprendimu Nr. T-586 „Dėl Radviliškio rajono savivaldybės susisiekimo komunikacijų  2025–2027 m. prioritetinių objektų sąrašų patvirtinimo“ patvirtino susisiekimo komunikacijų tvarkymo prioritetinėmis eiles 2025–2027 metams. Vadovaujantis šiais patvirtintais prioritetais lėšos paskirstomos objektams 2025 m. finansuoti bei einamiesiems tikslams (paprastajam remontui, priežiūrai vykdyti).
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Nesiūloma.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Nėra.
.	Sprendimo projektui įgyvendinti reikalingos lėšos, finansavimo šaltiniai.
Sprendimui įgyvendinti ir bus naudojamos Kelių priežiūros ir plėtros programos (valstybės biudžeto) lėšos. 
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su savivaldybės juristu, kalbininku, administracijos direktore.
.	Numatomo teisinio reguliavimo poveikio vertinimo rezultatai. 
Rezultatai nenumatomi. 
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Įgyvendinat Lietuvos Respublikos kelių priežiūros ir plėtros programos finansavimo įstatymo 9 straipsnio 7 dalies nuostatas privaloma užtikrinti, kad ne mažiau kaip 50 procentų savivaldybei skirtų Programos finansavimo lėšų naudojama turtui įsigyti – vietinės reikšmės keliams tiesti, rekonstruoti, kapitališkai remontuoti, o ne mažiau kaip 10 procentų – saugaus eismo priemonėms ir darnaus judumo priemonėms vietinės reikšmės keliuose finansuoti.
.	Pridedami dokumentai. 
Pridedamų dokumentų nėra. 



Statybos ir viešosios tvarkos skyriaus vedėjas                                                                  Gintautas Vičas
